Gefðu upplifun á Húsafelli – einu besta náttúruhóteli heims samkvæmt NationalGeographic Vantar þig jólagjafahugmynd handa einhverjum sem eiga allt ? Á vefsíðu Húsafells , husafell.is má finna úrval gjafabréfa sem henta frábærlega til jólagjafa . Hótel Húsafell er glæsilegt hótel á einum fallegasta stað landsins , umvafið einstökum náttúruperlum , enda hefur það orðið vinsæll áningarstaður erlendra ferðamanna og árið 2018 var hótelið tekið inn í hóp „ Unique Lodges of the World “ af National Geographic . En það er ekki síður spennandi kostur fyrir Íslendinga , sem vilja njóta alls þess besta sem landið okkar hefur upp á að bjóða . Á hótelinu er hægt að sameina munað lúxushótels og ævintýramennsku í stórkostlegri náttúru Íslands en afþreyingarmöguleikar í næsta nágrenni eru endalausir . Má þar meðal annars nefna frægan íshelli í Langjökli , snjósleðaferðir , hraunhellaskoðun og norðurljósaskoðun – að ógleymdri nýjustu viðbótinni , hinum glæsilegu Giljaböðum , steinhlöðnum náttúrulaugum í Hringsgili , en þangað eru skipulagðar ferðir frá Húsafelli , sem enda í slökun í böðunum . Hótel Húsafell er eina hótel landsins sem hefur hlotist þessi upphefð frá National Geographic . Veitingastaður hótelsins er svo sér kapítuli út af fyrir sig , en þar er lögð áhersla á árstíðabundna matseðla þar sem íslenskt hráfni fær að njóta sín í alþjóðlegri matargerð . Góður matur og drykkur , frábær þjónusta og fallegt umhverfið skapa ógleymanlega kvöldstund . Þú getur unnið gjafabréf Hótel Húsafell býður nú upp á gjafabréfaleik á Facebook þar sem hægt er að vinna gistingu fyrir tvo með morgunverði ásamt ferð í Giljaböðin . Til að komast í pottinn þurfa þátttakendur einungis að fara inn á Facebook-síðu Hótels Húsafells og segja í athugasemd við færsluna hverjum þeir myndu vilja bjóða með sér . Föstudaginn 16. desember verður dreginn út vinningshafi . Þessi kynning er unnin í samstarfi við Húsafell .